У гінекалогіі вялікую ролю адыгрываюць мужчыны. Не дактары мужчынскага полу, а проста мужчыны. Мужчына ў гінекалагічным аддзяленні патрэбны, каб кахаць. Каб падтрымліваць маральна. Круглыя суткі — на адлегласці, а з пятай да сёмай — сарваўшыся раней з працы, прарваўшыся праз заторы і блытаныя калідоры лякарні, збудаванай яшчэ ў 1930-я. З пяці да сямі мужчына павінен абдымаць, трымаць за руку, казаць цёплыя словы на вушка. Ідэальны мужчына пры гэтым не здымае з сябе ані кепкі, ані цяжкай скураной курткі.